**CONVENI ENTRE LA UNIVERSITAT JAUME I I …….……. PER AL DESENVOLUPAMENT DE PROJECTE DE DOCTORAT INDUSTRIAL**

**INTERVENEN**

D’una part la Universitat Jaume I (UJI), amb CIF Q-6250003-H, amb seu en la ciutat de Castelló de la Plana (Av. de Sos Baynat, s/n, 12071) i, en el seu nom i representació, Eva Alcón Soler, rectora, nomenada mitjançant Decret 60/2022, de 20 de maig, del Consell, condició que afirma continuar vigent a la signatura d’aquest document, i en virtut de les competències atribuïdes per l’article 71.1.i dels Estatuts de la Universitat, aprovats mitjançant Decret 95/2021, de 9 de juliol, del Consell de la Generalitat (DOGV 9128/15.07.2021).

I d’una altra part …………., amb CIF …………., i domicili a ……………..., de ……….., i en el seu nom i representació, .........................., en qualitat d ………….., condició que afirma continuar vigent a la signatura d’aquest document, i amb facultat expressa per a aquest acte per ..........

Ambdues parts es reconeixen la capacitat legal necessària per a formalitzar aquest conveni, i

**MANIFESTEN**

I. Que l’UJI és una institució de dret públic, amb personalitat jurídica pròpia, al servei de la societat en l’àmbit de l’estudi, la docència i la recerca, que té entre les seues finalitats i competències la formació de doctors i doctores.

II. Que ……….., amb personalitat jurídica pròpia, té entre les seues finalitats ……...

III. Que ambdues entitats estan interessades a col·laborar en un projecte de recerca industrial o de desenvolupament experimental amb la finalitat de portar a terme una tesi doctoral.

**ACORDEN**

***Primera*. Objecte del conveni**

1. L’objecte d’aquest conveni és establir el règim de col·laboració entre les parts per al desenvolupament d’un projecte de recerca industrial o de desenvolupament experimental amb el títol ....................................... que constituirà l’objecte de la tesi doctoral de ........................................ que s’adscriu al programa de doctorat en .................................. El pla de treball, validat per la comissió acadèmica del programa de doctorat, s’adjunta en l’annex 1.

Les persones responsables de la supervisió del projecte seran:

Per part de l’UJI: ...................................................... en qualitat de director/a de la tesi doctoral.

Per part de (EMPRESA) ...........................................en qualitat de................. (supervisor o supervisora i, si escau, codirector o codirectora de la tesi doctoral).

***Segona*. Obligacions i compromisos**

1. Les actuacions a realitzar per cadascuna de les parts per al compliment del conveni seran:

1. Obligacions de l’UJI:

En virtut de la signatura del present conveni, la Universitat s’obliga a:

1. Designar un tutor o tutora de tesi.
2. Garantir l’accés del doctorand o doctoranda a les seues instal·lacions durant tota la durada del projecte de recerca i la vigència del conveni.
3. Facilitar a l’empresa, sota la seua responsabilitat i en el cas que corresponga, la informació necessària sobre la persona o persones que requerisquen accedir a les seues instal·lacions per a realitzar alguna tasca del projecte.
4. Vetllar pel compliment de les obligacions recollides en aquest conveni.

b) Obligacions de (EMPRESA)

En virtut de la signatura del present conveni, l’empresa s’obliga a:

1. Realitzar totes les gestions necessàries per a la contractació laboral del doctorand o doctoranda.
2. Garantir l’accés del doctorand o doctoranda a les seues instal·lacions durant tota la durada del projecte de recerca i la vigència del conveni, així com del personal de la Universitat que intervinga directament en el desenvolupament del projecte.
3. Aportar la supervisió científica empresarial del projecte, mitjançant la persona designada en la clàusula primera d’aquest conveni.
4. Facilitar la informació i la formació necessàries en matèria de prevenció de riscos laborals per assegurar que, tant el doctorand o doctoranda com les persones de la Universitat que hagen de participar activament en el desenvolupament d’alguna o de totes les tasques del projecte, podran dur a terme les seues tasques en les condicions idònies de seguretat dins de les instal·lacions de l’empresa.
5. Facilitar les accions de formació que el doctorand o doctoranda realitze al llarg del desenvolupament del projecte.
6. Vetllar pel compliment de les obligacions recollides en aquest conveni.

***Tercera*. Durada**

1. Aquest conveni tindràuna durada de cinc anys, que començarà el dia de la signatura.

2. En qualsevol moment abans de la finalització del termini previst en l’apartat anterior, els signants del conveni podran acordar-ne unànimement la pròrroga o la seua extinció.

***Quarta.* Confidencialitat de la informació i els resultats**

a) Sobre la informació

La informació que les parts s’intercanvien per al desenvolupament del projecte ha de ser tractada de manera confidencial per totes les parts.

Així, prèviament a la seua posada en comú, les parts s’han de comunicar per escrit quina informació, de tota la que es compartisca, ha de tenir aquest caràcter confidencial, per motius d’interès empresarial, estratègic o de qualsevol altre tipus. A priori, té la consideració de confidencial tota la informació científica, tècnica i comercial, els gràfics, els plànols, els dibuixos i qualsevol altra informació continguda en qualsevol suport que, amb anterioritat a la signatura del present conveni, fóra propietat exclusiva de cadascuna de les parts i no haguera estat divulgada o comunicada al públic per cap mitjà.

En conseqüència, les parts no poden desvetllar aquesta informació definida com a confidencial, ni fer-la pública de manera unilateral per cap mitjà sense l’autorització escrita prèvia de la part propietària de la informació, ni utilitzar-la per a finalitats diverses a les pròpies del desenvolupament del projecte.

En relació amb l’anterior, les parts han de vetllar perquè, dins de les seues respectives organitzacions, la informació que compartisquen, siga coneguda i utilitzada únicament per les persones que participen en el projecte, les quals han d’estar convenientment informades d’aquest caràcter confidencial.

b) Sobre els resultats:

De la mateixa manera, s’han de tractar de manera confidencial els resultats derivats del projecte, sense perjudici de la seua utilització per part del doctorand o doctoranda, per a la realització i la defensa de la seua tesi doctoral, en virtut de la normativa aplicable als estudis de doctorat. S’entén per resultat derivat del projecte tota aquella informació, documentació, coneixements tècnics, científics, equips o materials, saber fer, mètodes de treball, dades o estadístiques obtinguts en el desenvolupament del projecte objecte d’aquest conveni.

Quant a la propietat intel·lectual, d’acord amb el que estableix el Reial decret 99/2011, de 28 de gener, aquesta correspon al doctorand o doctoranda sobre l’obra objecte de la tesi doctoral, sens perjudici de l’obligació de confidencialitat que haja de complir per la seua vinculació amb l’entorn empresarial. No obstant això, el doctorand o doctoranda i l’entorn empresarial poden pactar-ne la cessió.

D’acord amb l’article 25 de la Normativa dels estudis de doctorat, regulats pel RD 99/2011, de la Universitat Jaume I, el doctorand o doctoranda podrà sol·licitar a l’Escola de Doctorat la no publicitat dels aspectes de la tesi doctoral que es consideren objecte de protecció, tant en el procés d’exposició pública i avaluació prèvia com en el de la defensa pública de la tesi.

En la sol·licitud caldrà acreditar que el secret és absolutament indispensable per a l’èxit del procés de protecció o transferència dels resultats a l’empresa.

L’Escola de Doctorat resoldrà sobre la mencionada sol·licitud notificant l’acord al doctorand o doctoranda, i si és el cas al director o directora i al tutor o tutora de la tesi.

L’acceptació de la sol·licitud de publicitat restringida per part de l’Escola de Doctorat contempla els aspectes següents:

* Les persones avaluadores externes i membres del tribunal de tesi han de firmar els acords de confidencialitat pertinents.
* Durant el període d’exposició pública la tesi doctoral pot ser revisada en els termes que expressament determine l’Escola de Doctorat.
* L’acte públic de defensa pot ser restringit a les parts acollides a l’acord de confidencialitat.
* La difusió dels arxius electrònics dels repositoris institucionals, així com el del Ministeri, ha de ser inhibida durant el temps necessari per a la seua protecció.
* Es farà explícita, per acord de les parts, la data de finalització de la restricció per confidencialitat. Després de la data indicada, la tesi es podrà consultar als repositoris on s’allotge, sense cap altra inhibició que la que li proporcionen els drets d’autoria o de propietat intel·lectual elegits en el seu moment pel doctor o doctora.

De la mateixa manera, l’empresa es compromet a facilitar la implementació d’aquests processos per a facilitar la defensa i l’avaluació de la tesi doctoral i la publicació posterior, en els termes prèviament establerts per les parts.

Les parts s’obliguen, així mateix, a informar-se immediatament de qualsevol actuació contrària als pactes recollits en aquesta clàusula de què tinguen coneixement i a posar tots els mitjans al seu abast per bloquejar els usos indeguts de la informació confidencial.

L’obligació de confidencialitat es manté en vigor fins i tot després de la finalització d’aquest conveni i, indefinidament, mentre es mantinga el caràcter confidencial i secret de la informació. A la finalització del present conveni, les parts han de retornar-se o destruir tota aquella informació a la qual hagen tingut accés, i han de garantir per escrit que no guarden cap còpia en cap format, sense l’autorització prèvia i expressa de la part propietària de la informació.

La contravenció del deure de confidencialitat pot donar lloc a la resolució del present conveni, sense perjudici de les conseqüències legals que puguen derivar-se per a la part infractora i la sol·licitud eventual de danys i perjudicis de la part afectada.

***Cinquena.* Propietat intel·lectual i industrial**

Les parts es comprometen a respectar la propietat dels drets de propietat intel·lectual i industrial ja existents sobre el coneixement de l’altra part, en tot moment. Tanmateix, les modificacions i les obres derivades basades en aquest coneixement previ desenvolupades paral·lelament a la col·laboració ací pactada continuaran sent propietat de la part que l’haja generat.

Donat que es comparteixen recursos de l’empresa i de la Universitat, els resultats susceptibles de protecció seran compartits per ambdues parts. Les parts decidiran de comú acord, i en funció de l’aportació de cadascuna d’elles, l’atribució i modalitat d’exercici de la propietat i protecció dels resultats. En el cas de decidir cotitularitat en els títols de propietat, les parts implicades han de subscriure l’oportú acord de cotitularitat, que ha d’establir els percentatges de propietat i les condicions d’explotació i protecció dels resultats, tenint en compte la contribució financera i intel·lectual de cada part als resultats conjunts, així com el valor comercial potencial i les aplicacions d’aquest. Es distribuiran de la mateixa manera les despeses en què es poguera incórrer amb motiu del reconeixement i/o defensa d’aquests drets davant terceres persones. Fins que aquest acord de cotitularitat no siga assolit, cap dels copropietaris podrà explotar directament ni llicenciar el resultat conjunt, i únicament s’utilitzarà el resultat obtingut conjuntament per a fins interns d’investigació o demostració precomercial.

Tant l’empresa com la Universitat reconeixeran els drets personals i morals que la llei atorga al personal investigador que haja participat en l’obtenció d’un resultat susceptible de protecció intel·lectual o industrial, i especialment el de ser reconeguts com a autors o inventors del resultat.

La transmissió de drets de la Universitat Jaume I a favor de l’empresa \_\_\_\_\_\_\_\_\_ requerirà la formulació d’una proposta prèvia de condicions de la transmissió, la qual haurà de ser expressament aprovada per la Universitat Jaume I una vegada verificada la raonabilitat de les condicions proposades.

***Sisena.* Publicació dels resultats**

Les parts signatàries poden utilitzar els resultats del projecte, en part o en la seua totalitat, per a la seua publicació, difusió, comunicació o divulgació per qualsevol mitjà.

Quan una de les parts vulga utilitzar els resultats parcials o finals, en part o totalment, per difondre’ls o publicar-los com a article, conferència, etc., ha de sol·licitar la conformitat de l’altra part per escrit. Aquesta ha de comunicar l’autorització o manifestar el seu desacord en un termini màxim de 30 dies. Transcorregut aquest termini sense resposta, s’entendrà que la petició de publicació ha estat estimada.

L’autorització per a l’ús o la publicació dels resultats no comporta, en cap cas, la cessió de la titularitat dels drets de la part que la posseeix.

En el cas de resultats susceptibles de ser protegits o que continguen informació confidencial, el doctorand o doctoranda necessitarà el consentiment de la part o parts titulars per a la publicació o difusió dels resultats totals o parcials de la recerca com a article, conferència, memòria, etc. El doctorand o doctoranda ha d’obtenir l’autorització prèvia de, per part de l’empresa, la persona responsable del projecte i, per part de la universitat, el Vicerectorat d’Investigació i Transferència.

En qualsevol cas, la prohibició per a publicar o difondre resultats ha de ser motivada i proporcionada en relació amb el perjudici que es podria ocasionar amb la publicació.

En tots aquests actes de comunicació al públic, s’ha d’esmentar la participació de l’altra part i s’ha de respectar sempre la menció dels autors com a autors o autores del treball.

***Setena*. Modificació del conveni**

La modificació del contingut del conveni requerirà l’acord unànime de les parts signatàries.

***Vuitena*. Seguiment del conveni**

El seguiment, vigilància i control de l’execució del conveni i dels compromisos adquirits per les parts signatàries, així com la solució dels problemes d’interpretació i compliment que puguen plantejar-s’hi, correspon a una comissió paritària integrada per:

* …………. en representació de l’UJI
* …………. en representació d ………

***Novena*. Extinció del conveni**

Aquest conveni s’extingirà per qualsevol de les causes següents:

1. Per finalització. El conveni s’entendrà complit quan finalitze el seu termini de durada i s’haja realitzat a sencera satisfacció d’ambdues parts.
2. Per resolució. El conveni es resoldrà quan es produïsca algun dels següents supòsits:
* Mutu acord
* Incompliment de les clàusules del conveni

***Desena*. Clàusula derogatòria**

Aquest conveni substitueix i deixa sense efecte qualssevol altres que pogueren haver-se signat amb anterioritat sobre la mateixa matèria.

**Onzena. Protecció de dades de caràcter personal.**

De conformitat amb el Reglament 679/2016/CE del Parlament Europeu i del Consell de 27 d’abril de 2016, així com de la normativa nacional aplicable en matèria de protecció de dades, l’informem que les dades personals de persones de contacte, signants, així com personal de la Universitat Jaume I i de l’empresa ………………….., amb domicili social a l’avinguda de Sos Baynat, s/n, de Castelló de la Plana i ……………….. respectivament, seran tractats per la part contrària amb la finalitat de gestionar la relació mantinguda entre les parts. Aquests subjectes interessats podran exercitar els seus drets d’accés, rectificació, supressió, oposició, limitació del tractament, portabilitat i a no ser objecte de decisions individuals automatitzades, dirigint-se a cada part responsable i segons les seues activitats de tractament de dades personals:

* Per part de la Universitat Jaume I les dades personals es tractaran segons les condicions establertes per al tractament del “Doctorat” registrat en el RAT institucional amb codi U076. Les condicions generals es poden consultar ací: <https://www.uji.es/protecciodades/clausules/?t=U076>
* Per part de (EMPRESA) ………………. el tractament de dades es farà segons les següents condicions: ……………………

Així, les dades personals d’una part rebudes per l’altra part no podran ser utilitzats per a ninguna altra finalitat que no estiga descrita en aquest acord.

I en prova de conformitat, signen aquest document per duplicat, al lloc i en la data indicats.

La rectora, El/La (*càrrec de l’empresa*),

Eva Alcón Soler Nom i cognoms

Castelló de la Plana

**ANNEX 1 – DESCRIPCIÓ DEL PROJECTE I PLA DE TREBALL**